Document ID: 31986R3254

*****
ΚΑΝΟΝΙΣΜΟΣ (ΕΟΚ) αριθ. 3254/86 ΤΗΣ ΕΠΙΤΡΟΠΗΣ
της 27ης Οκτωβρίου 1986
που τροποποιεί τον κανονισμό (ΕΟΚ) αριθ. 2040/86 σχετικά με τις λεπτομέρειες εφαρμογής της εισφοράς συνυπευθυνότητας στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 4 παράγραφος 7,
Εκτιμώντας:
ότι το άρθρο 4 του κανονισμού (ΕΟΚ) αριθ. 2727/75 προβλέπει καθεστώς εισφοράς συνυπευθυνότητας που εφαρμόζεται στα σιτηρά που παράγονται στην Κοινότητα· ότι οι λεπτομέρειες εφαρμογής για την υλοποίηση του καθεστώτος αυτού θεσπίστηκαν με τον κανονισμό (ΕΟΚ) αριθ. 2040/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2572/86 (4)·
ότι η παραγωγή αραβοσίτου με σκοπό την ενσίρωσή του στη γεωργική εκμετάλλευση, δεν συνεπάγεται συμπληρωματικές δαπάνες για τον κοινοτικό προϋπολογισμό ούτε δυσκολίες διαχειρίσεως της αγοράς των σιτηρών· ότι οι ενσιρώσεις αυτές είναι δυνατές από τον Σεπτέμβριο· ότι πρέπει, συνεπώς, να απαλλαγούν της εισφοράς συνυπευθυνότητας οι εργασίες αλέσεως των σπαδίκων αραβοσίτου που πρόκειται να χρησιμοποιηθούν για τη διατροφή των ζώων και που πραγματοποιούνται από την 1η Σεπτεμβρίου 1986·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 του κανονισμού (ΕΟΚ) αριθ. 2040/86, προστίθεται το ακόλουθο εδάφιο:
«Απαλλάσσονται επίσης της εισφοράς συνυπευθυνότητας οι εργασίες αλέσεως των σπαδίκων αραβοσίτου που συλλέγονται με σκοπό την ενσίρωσή τους σε μια γεωργική εκμετάλλευση.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 1986.

Labels: 3
17
6